section_heading: O albumu
paragraph_text: Kao što je bio slučaj na prethodnim albumima sastava Triarchy of the Lost Lovers i A Dead Poem, Rotting Christ i na ovom albumu rafinira svoj prvotni black metal glazbeni stil; ritam pjesama je usporen te se pjesme odlikuju melodičnošću i atmosferom dok se žestina prisutna na sastavovim prvim albumima gotovo gubi u potpunosti. Unatoč miješanim reakcijama raznih glazbenih kritičara, sastav je odlučio promovirati album na svojoj prvoj turneji u SAD-u.